साँची नगर
साँची (Sanchi) भारत के मध्य प्रदेश राज्य के रायसेन ज़िले में स्थित एक छोटा नगर है। यह भोपाल से 46 किलोमीटर (29 मील) पूर्वोत्तर और विदिशा से 10 किलोमीटर (6.2 मील) दूर राज्य के केन्द्रीय भाग में बसा हुआ है। साँची के ठीक दक्षिणपश्चिम में बेतवा नदी बहती है। यह साँची स्तूपों के लिए प्रसिद्ध है, जो 3री शताब्दी ईसापूर्व से 12वीं शताब्दी ईसवी के बीच बने कई बौद्ध स्थापत्यों का एक समूह है। इनके कारण साँची एक महत्वपूर्व बौद्ध तीर्थस्थल है।